Leipoldtville plant bome | Vroue-Landbouvereniging van Kaapland
Home/Leipoldtville Tak, News/Leipoldtville plant bome
Leipoldtville plant bome
VLVK Projek: Bewaar ons erfenis / Save our heritage
Op 4 Augustus 2021 het die Wes-Kaapse Minister van Landbou, Dr. Ivan Meyer, by 'n geleentheid op Langebaan saam met Sirkel Weskus VLV, bome oorhandig aan die Sirkel vir hulle VLVK-Projek: Bewaar ons erfenis/Save our Heritage.
Dit is versprei tussen al die 14 Takke in Sirkel Weskus. Aangesien dit 'n baie warm tyd van die jaar was, is daar besluit om die bome eers bietjie te vertroetel tot nou toe.
Op 26 April is die vier Kaapse Essenhout bome en een Olienhoutboom geplant deur Elsabe Carstens, Sirkel President Weskus, Marietjie Carstens, Saamroeper Landbou & Tuinbou en Appel Fortuin, opsigter van 2 skole in Leipoldtville. Die bome is geplant voor die een skool by die ingang van die dorp.
Daarna het die dames ook veld toe gegaan en bolle en saadjies geoes van die Maart-lelies om te herplant in die dorp en so ook die dorp te verfraai. 'n Heerlike uitstappie op 'n pragtige herfsdag vir 'n paar flukse VLV dames!